Kristus väljendas küllaltki selgelt, et Peetrusest saab juht, kes hoiab karja. Ühel juhul, kui Jeesus oli apostlitega teekonnal, küsis ta nende käest: ""Kelle ütlevad rahvahulgad minu olevat?". Apostlid vastasid: "Ristija Johannese, mõned aga Eelija, mõned aga, et keegi muistseist prohveteist on üles tõusnud." Jeesus vastas ja ütles neile: "Aga teie, kelle teie ütlete minu olevat?". Siimon ütles: "Sina oled Messias, elava Jumala Poeg." Ja Jeesus vastas talle ja ütles: "Sa oled õnnis, Siimon, Joona poeg, sest seda ei ole sulle ilmutanud liha ja veri, vaid minu Isa, kes on taevas. Ja mina ütlen sulle, sina oled Peetrus ja sellele kaljule ma ehitan oma koguduse, ja põrgu väravad ei saa sellest võitu. Ma annan sulle taevariigi võtmed, ja mis sa iganes kinni seod maa peal, see on seotud ka taevas, ja mis sa iganes lahti päästad maa peal, see on lahti päästetud ka taevas." Siis ta keelas jüngreid, et nad kellelegi ei ütleks, et tema on Messias." (Mt 16:13-20, samuti Mk 8:27-30; Lk 9:18-21.)